4.Delegovanie rozhodcov a delegátov na stretnutia ObFZ 

Obsadzovací úsek KR ObFZ zabezpečuje prostredníctvom Internetovej stránky ObFZ, v ktorom má ObFZ delegačný list, prostredníctvom ktorého je zabezpečené delegovanie rozhodcov a delegátov na všetky stretnutia ObFZ a mládežnícke stretnutia SsFZ . Delegovanie vychádza s dostatočným časovým predstihom pred každým súťažným kolom v prebiehajúcom súťažnom ročníku.

Každý rozhodca a delegát, zaradený na nominačnú listinu ObFZ je povinný sledovať delegačné listy a úradné správy s prípadnými zmenami na Internetovej stránke ObFZ a v prípade práceneschopnosti, zranenia, pracovných či súkromných povinností alebo z iných závažných dôvodov je povinný sa včas ospravedlniť.

Ospravedlnenie rozhodcov a delegátov musí byť min. 8 dní pred stretnutím, na ktoré sa ospravedlňuje, a to elektronickou poštou resp SMS kou vedúcemu OÚ. V prípade PN alebo v mimoriadnych prípadoch neúčasti na delegovanom stretnutí musí oznámiť túto skutočnosť telefonicky, neodkladne do 5 hod, vedúcemu úseku delegovania KR.

V prípade práceneschopnosti zašle kópiu dokladu o začatí PN do 2 pracovných dní a ukončení PN do 3 pracovných dní na KR ObFZ.

Rozhodca alebo delegát, ktorý nie je riadne ospravedlnený a nie je delegovaný na príslušné kolo, je vždy k dispozícii KR ObFZ.

Sankcie formou poplatkov, prípadne pozastavenie delegovania KR ObFZ za oneskorené ospravedlnenie a neospravedlnenú neúčasť na stretnutiach určuje bod 5 týchto Zásad a kontroluje uhrádzanie poplatkov prostredníctvom DK

Rozhodca a DS nemôže vykonávať funkciu prezidenta, predsedu, tajomníka a manažéra FK v tej súťaži dospelých, v ktorej pôsobí ako R alebo DZ. R a DZ nemôže byť delegovaný na MFZ súťaže, v ktorej hrá družstvo, za ktoré je oprávnený nastupovať ako aktívny hráč.

Rozhodca a DZ, ktorý má vedenú klubovú príslušnosť, túto skutočnosť, ako aj prípadné zmeny, písomne nahlási na KR pred začiatkom, resp. v prípade zmeny aj v priebehu ročníka.

Povinnosti rozhodcov pred MFS a) R sa telefonicky spojí najmenej 12 hod. pred začiatkom MFS s AR a DZ, dohodne sa s nimi na prípadných zmenách v MFS a na výstroji R a AR. R môže mať dres inej farby ako AR, pričom však AR musia mať dres rovnakej farby.

b) Nosiť na MFS predpísaný dres ATTAK čierny.

c)Skontrolovať platnosť RP a zhodu RP so zápisom, pričom zodpovednosť za kontrolu nesie AR 1 u družstva domácich a AR 2 u družstva hostí a v prípade prítomnosti len 2 rozhodcov na MFS, R u družstva domácich a AR1 u družstva hostí.

d) Pri nástupe na HP pred MFS skontrolovať zhodu čísiel dresov, mien a priezvisk hráčov nastupujúcich v základnej zostave so zápisom, pričom zodpovednosť za kontrolu nesie AR 1 u družstva domácich a AR 2 u družstva hostí a v prípade prítomnosti len 2 rozhodcov na MFS, R u družstva domácich a AR1 u družstva hostí.

e) V prípade porušenia nariadení uvedených v písm. c) – d) budú na návrh príslušnej riadiacej komisie a KR R a AR prípadne aj DZ disciplinárne riešení podľa DP.

b) DZ je povinný uzatvoriť Správu DS do utorka 12:00 hodiny v prípade stretnutia ktoré sa konalo v pracovné dni, Správu DS a správu PR uzatvorí do 12:00 hodiny nasledujúceho dňa.